આ મિશનને હાલ હોલ્ડ પર રાખવામાં આવતા ચંદ્ર પર પહોંચવાવાળો ચોથો દેશ બનવાના ભારતના સપનાને પણ ઝટકો લાગ્યો છે. મિશનને અટકાવી દેવા પાછળ ટેકનિકલ ખામી હોવાનું કહેવામાં આવી રહ્યું છે. તમને જણાવી દઈએ કે અત્યાર સુધીમાં અમેરિકા, રશિયા અને ચીન ચંદ્ર પર પોતાની ઉપસ્થિતિ નોંધાવી દીધી છે. હવે ચંદ્ર પર પહોંચવા માટે એશિયાઈ દેશ ભારત અને ઈઝરાયેલ વચ્ચે સ્પર્ધા છે. ત્યારે હવે એ જોવાનું રહ્યું કે શું ભારતનું મિશન ટળતા ઈઝરાયેલ ચંદ્ર પર પહોંચવાવાળો ચોથો દેશ બની જશે.